Red Bull kjøpte Jaguar Racing da teamets daværende eier Ford annonserte at de ville trekke seg fra Formel 1 på slutten av 2004. Prisen for teamet skal ha vært 110 millioner dollar. Det er imidlertid kilder som hevder at Ford ga bort teamet gratis for å komme seg unna forpliktelser knyttet til Concorde Agreement som regulerer hva som skjer med et team som ikke stiller biler til start.